Juniperus deppeana

Juniperus deppeana eller «Alligator Juniper» er en art av bartrær som tilhører einerslekten Juniperus i sypressfamilien. Den vokser på 750-2.700 meters høyde i Mexico og i det sørvestre og midtre USA opp til Arizona, New Mexico, og Texas.

Arten er ofte lett å kjenne på den alligator-liknende barken, men noen ganger har den tynn og strimlet bark slik som andre einere. Den er inntil 15-25 meter høy og tåler tørke, og har grå-grønne, skjellaktige nåler inntil 1–5 mm lange. Unge nåler er inntil 10 mm lange. Den er oftest særbu med hann- og hunnblomster på ulike individer. Bærkonglene modner på 18 måneder til et brun-oransje, 7–15 mm stort bær med 2-6 frø. Hannkonglene er 4–6 mm store, gulbrune, og sprer sitt pollen i november-desember.

 Varianter omfatter:
 Juniperus deppeana var. deppeana. Hele utbredelsesområdet. Bladene er blasst grå-grønne med gjennomsiktig eller gulaktig kvaeprikk på hvert blad, bær 7–12 mm store. 
 Juniperus deppeana var. pachyphlaea = syn. Juniperus pachyphlaea. Arizona, New Mexico, nordligste Mexico. Foliage Hvert skjellaktige, runde blad har en hvit kvaeprikk, bær 7–12 mm store. 
 Juniperus deppeana var. robusta = syn. Juniperus deppeana var. patoniana. Nordvestlige Mexico. Større frøkongler, 10–15 mm store. 
 Juniperus deppeana var. sperryi. Vestlige Texas, meget sjelden, furete bark. Grener henger ned. 
 Juniperus deppeana var. zacatecensis. Utbredelse i Zacatecas i Mexico. Større frøkongler, 10–15 mm store.

 Eksterne lenker 

 Conifer Specialist Group – «Juniperus deppeana» fra IUCN Red List.
 Conifers.org – «Juniperus deppeana» beskrivelse.

Kategori:Sypressfamilien
Kategori:Nord-Amerikas flora